CNCD s-a autosesizat după ce Gabriela Firea a declarat că Orban stătea în biroul de viceprimar ”care era ca un bar de negri, numai cu băutură, numai cu ţigări, numai cu persoane pestilenţiale”

Consiliul Național pentru Combaterea Discriminării s-a autosezisat după ce Gabriela Firea a declarat, duminică, într-o intervenție televizată, că Ludovic Orban stătea în biroul de viceprimar ”care era ca un bar de negri, numai cu băutură, numai cu ţigări, numai cu persoane pestilenţiale”, a declarat pentru G4Media.ro președintele CNCD, Csaba Astalosz.

Primarul Capitalei Gabriela Firea a lansat, duminică, o serie de atacuri la adresa premierului Ludovic Orban, despre care a spus că nu s-a schimbat deloc faţă de vremea când era viceprimar.

„De când era viceprimar, stătea în biroul care era ca un bar de negri, numai cu băutură, numai cu ţigări, numai cu persoane pestilenţiale şi văd că domnul Orban nu a făcut niciun efort să depăşească acel nivel”, a spus Firea, potrivit Digi 24.

Premierul Ludovic Orban declarase anterior că la Primăria Capitalei, pe perioada mandatului Gabrielei Firea, rezultatele pe proiectele de investiţii importante „sunt aproape egale cu zero”.

Sursa Foto: Inquam Photos/ Autor: Octav Ganea

Citește integral

Războiul declarațiilor între Orban și Firea: Șeful guvernului o acuză pe primăriță că rezultatele mandatului său sunt aproape egale cu zero. Firea: Orban nu făcea altceva decât să stea în birou, numai cu băutură, numai cu țigări